***Saopštenje***

**NARODNA INICIJATIVA ZA NARODNOG POSLANIKA**

**Od utorka, 5. aprila, sakupljanje 30.000 potpisa**

***Niš, Beograd, 4. april 2016. godine* – Narodna inicijativa za narodnog poslanika, koju su pokrenuli Srbija u pokretu, Nacionalna koalicija za decentralizaciju i Media i reform centar Niš, kreće da se realizuje u utorak, 5. aprila, kada zvanično počinje sakupljanje potpisa širom Srbije.** Tim povodom u Media i reform centru Niš održana je konferencija za novinare.

Cilj inicijative je pokretanje rasprave u Skupštini Srbije kako bi se promenio izborni sistem.

„Hoćemo da u parlamentu imamo poslanike koji su odgovorni građanima, a ne partijama i stranačkim liderima. Želimo da adekvatno budu predstavljeni građani iz svih krajeva, nacionalne manjine i da se poštuje načelo rodne ravnopravnosti“, rekla je Nataša Čorbić iz organizacije *Srbija u pokretu*.

Razlog za ovakvu inicijativu je, prema rečima pravnog stručnjaka Sava Manojlovića, taj što je nerealno da građani znaju ko sve čini partijske liste od 250 poslanika. „Poslanici se sada skrivaju iza stranačkog brenda ili stranačkog lidera. Postojećim načinom moguće je ukinuti parlament i pretvoriti ga u neku vrstu akcionarskog društva, jer se glasa na osnovu lojalnosti partiji“, dodaje Manojlović.

Potpisivanje će se odigrati u više od deset gradova u Srbiji.„Inicijativa kreće iz Niša, grada iz koga su i ranije počinjale i danas se pokreću velike promene“, rekao je Danijel Dašić iz Nacionalne koalicije za decentralizaciju.

**Građani će moći da iskažu svoju podršku do ponedeljka, 11. aprila, dok će 9. aprila biti održana velika sinhronizovana akcija sakupljanja potpisa u svim gradovima, kada će građani na različitim lokacijama moći da razgovaraju sa aktivistima/-kinjama i daju potpis podrške.**

„Nakon što Narodnoj skupštini predamo 30.000 potpisa, koji su po zakonu dovoljni za pokretanje rasprave pred parlamentom, tražićemo od svih političkih stranaka koje su u izbornoj trci da se javno izjasne da li podržavaju našu inicijativu i da li u idućem sazivu žele da budu narodni ili partijski poslanici. Ovim javnim izjašnjavanjem daće nam garanciju da će se po sazivu skupštine naša inicijativa naći na dnevnom redu u najkraćem mogućem roku“, zaključila je Nataša Čorbić.

U nastavku teksta možete pogledati na kojim će **lokacijama** građani moći da potpišu inicijativu.

|  |  |  |  |  |  |
| --- | --- | --- | --- | --- | --- |
| ***Grad*** | ***Organizacija*** | ***Adresa*** | ***Kontakt osoba*** | ***Telefon*** | ***E-mail adresa*** |
| *Zaječar* | Zaječarska inicijativa (Omladinski centar) | Zaječar,7. septembra broj 2 | Danko Nikolić | 607444001 | dankon@zainicijativa.org |
| *Zaječar* | Timočki omladinski centar | Zaječar, Zorana Radmilovića 5a, III sprat, stan 12 | Ivan Živković | 62467268 | ivan.zivkovic@toc.rs |
| *Negotin* | Odbor za ljudska prava  | Negotin, JNA 1A, TC I sprat, lokal 39 i 40 | Dušan Provulović | 19541955 | office.negotin@chris-network.org |
| *Bor* | Kancelarija za mlade | Bor, Trg oslobođenja 4 | Srećko Zdravković | 611337259 | zdravkovic.srecko@yahoo.com |
| *Zrenjanin* | Pozorišni klub "Zeleno zvono"  | Zrenjanin, Trg slobode | Branislav Malecki Guta | 63527063 | guta@zelenozvono.rs  |
| *Novi Bečej* | Kancelarija za mlade | Rajka Rakočevića 15 | Dragan Martinović | 649102352 | martinovicd123@gmail.com |
| *Beograd* | Helsinški odbor za ljudska prava u Srbiji | Kneza Miloša 4 | Sonja Biserko | 011 33 49 170 | biserkos@eunet.rs |
| *Beograd* | Građanske inicijative | Kneza Miloša 4 | Maja Stojanović | 011 3284-188  | civin@gradjanske.org |
| *Beograd* | YIHR  | Đure Daničića 10/3, stan 16 | Anita Mitić |  | anita@yihr.org |
| *Novi Sad* | Novinarska škola | Daničićeva 3 | Milan Nedeljković | 0214242 46 | milan@novinarska-skola.org.rs |
| *Leskovac* | Narodni parlament | Đorđa Lešnjaka 7 | Ana Pecarski  | 016236890 | ana@parlament.org.rs |
| *Leskovac* | Edukacioni centar  | Masarikov trg 32  | Igor Stajić | 016215413 | edcentar@gmail.com |
| *Niš* | Media i reform centar Niš | Obrenovićeva 38, Niš 18000 | Ivana Ilić-Stojadinović | 018526972 | ivana@mirc.rs |
| *Niš* | Nacionalna koalicija za decentralizaciju | Trg učitelja Tase 1A/2, Niš 18000 |  |  |  |
| *Niš* | Deli | Davidova 2, 18000 Niš |  | 060 4495345 | nenad@proaktiv.org.rs |
| *Niš* | Proaktiv | Obrenovićeva 59/4/44, Niš 18000 |  | 060 4425468 | ivan@proaktiv.org.rs  |
| *Kruševac* | Volim Kruševac | Vidovdanska (Vece Korčagina) 53, 37000 Kruševac | Biljana Manojlović | 062 463074 | manojlovic.bilja@gmail.com  |
| *Kruševac* | Edukativni centar Kruševac | Birčaninova 26, 37000 Kruševac | Ana Tomić | 064 2860423 | tana037@gmail.com |